სიერა-დე-ლას-ანიმასი
სიერა-დე-ლას-ანიმასი (ესპ. Sierra de las Ánimas) — ბორცვიან-დაბალმთიანი ქედი ურუგვაიში. იწყება ლავალიეხას დეპარტამენტში და ვრცელდება სამხრეთით, მალდონადოს დეპარტამენტის მიმართულებით, სადაც მდებარეობს ურუგვაის ერთ-ერთი უმაღლესი წერტილი — სერო-დე-ლას-ანიმასი, ზღვის დონიდან 501 მეტრზე. იგი ვულკანური წარმოშობის ერთადერთი რელიეფის ფორმაა ურუგვაიში. სიერა-დე-ლას-ანიმასი მიეკუთვნება კუჩილია-გრანდეს ქედს.